cyanic-selkie/wikianc huggingface dataset:
Έδαφος του Μπελφόρ
Μέσα Επικοινωνίας
Λόγω της γεωγραφικής του τοποθεσίας, το Πέρασμα του Μπελφόρ λειτούργησε πάντοτε ως πέρασμα, ένα είδος διάσελου σε χαμηλό υψόμετρο μεταξύ δύο ποταμίσιων λεκανών : αυτής του Ρήνου και αυτής του Ροδανού. Τα δύο αυτά ποτάμια συνδέονται, άλλωστε, μεταξύ τους από το 1832 μέσω του Καναλιού Ροδανού-Ρήνου. Μετά το 1871, το σχέδιο κατασκευής του Καναλιού της Ωτ-Σον, αν και ανολοκλήρωτο στο τμήμα του στην Ωτ-Σον, θα έφερνε μέχρι το Μπελφόρ και το Μονμπελιάρ φορτηγίδες φορτωμένες με βαριά εμπορεύματα που θα προέρχονταν από το μη προσαρτημένο τμήμα της Λωρραίνης. Η υδάτινη αυτή οδός είναι πρακτικά αχρησιμοποίητη εμπορικά σήμερα λόγω των δύσκολων συνθηκών ναυσιπλοΐας (μεγάλος αριθμός υδατοφραχτών στην περιοχή της Αλσατίας, μετατόπιση της ποτάμιας ναυσιπλοΐας στον Ντουμπ από την πλευρά της Φρανς-Κοντέ). Ο νομός εξυπηρετείται επίσης από τον Αυτοκινητόδρομο A36, του οποίου ένα σημαντικό τμήμα της διαδρομής του είναι δύο φορές τρεις λωρίδες κυκλοφορίας, και από το LGV Rhin-Rhône και τον Σιδηροδρομικό Σταθμό Μπελφόρ-Μονμπελιάρ. Ένας οδικός άξονας βρίσκεται υπό επέκταση, πρόκειται για την σύνδεση Νεσατέλ-Παρίσι μέσω των Ντελ, Βεσούλ και Λανγκρ. Η σύνδεση είναι στο σύνολό της μέσω αυτοκινητόδρομου στην Ελβετία (Transjurane) και αποτελούμενη από τμήματα υπερταχειών σε λίγο ή περισσότερο καλή κατάσταση, αλλά των οποίων το επίπεδο βρίσκεται σε συνεχή βελτίωση.
Διεθνής Οργανισμός Τυποποίησης
Διοίκηση
Ο ISO διοικείται από το Συμβούλιο (ISO Council) που συγκροτείται κάθε δυο χρόνια και φροντίζει για την ορθή λειτουργία του οργανισμού. Το έργο του Συμβουλίου υποστηρίζουν και ενισχύουν Μόνιμες (Council Standing Committees) και Ειδικές Επιτροπές (Ad hoc Advisory Committees), καθώς και οι Επιτροπές CASCO, COPOLCO, DEVCO, οι οποίες παρέχουν καθοδήγηση για συγκεκριμένα ζητήματα. Επιπλέον σε ετήσια συχνότητα συγκαλείται Γενική Συνέλευση (General Assembly) για τη διευθέτηση εσωτερικών ζητημάτων και την αξιολόγηση της πορείας του ISO.
Εκδόσεις
Ο ISO παράλληλα με την παραγωγή προτύπων επεκτείνει τη δράση του και εκδίδει εγχειρίδια, περιοδικά και υλικό ποικίλης ύλης και αναπτύσσει βάσεις δεδομένων. Μια από τις βασικές εκδόσεις του ISO αποτελεί το περιοδικό με τίτλο «ISO Focus+», που δημοσιεύεται κάθε μήνα και κάθε τεύχος πραγματεύεται και ένα διαφορετικό θέμα, το οποία συνδέεται άμεσα ή έμμεσα με τα Διεθνή Πρότυπα.
Η ISO/IEC Κοινή Τεχνική Επιτροπή 1
Οι αρμοδιότητές της, σύμφωνα με την επίσημη περιγραφή της, είναι η ανάπτυξη, συντήρηση, προώθηση και διευκόλυνση (διάδοσης) των προτύπων της Τεχνολογίας της Πληροφορίας (ΤΠ) που απαιτούνται εκεί όπου οι παγκόσμιες αγορές συναντούν τις επιχειρήσεις και τις απαιτήσεις των χρηστών και σχετίζονται με:
Άβδηρα
Ο αρχαιολογικός χώρος
Η αρχαία πόλη διέθετε τείχη, λιμάνι, νεωσοίκους και ιερά, που έχουν αποκαλυφθεί με τις αρχαιολογικές ανασκαφές. Στα μέσα του 4ου π.Χ. αιώνα οικοδομήθηκε με το ιπποδάμειο σύστημα ένα νεότερο συγκρότημα με τείχη, ακρόπολη, δύο λιμάνια. Οι ανασκαφές στον αρχαιολογικό χώρο ξεκίνησαν το 1950 από τον Δ. Λαζαρίδη στον λεγόμενο νότιο περίβολο (κλασική-ελληνιστική πόλη). Ακολούθησαν οι ανασκαφές της ΙΘ΄ Εφορείας Προϊστορικών και Κλασικών Αρχαιοτήτων στο ίδιο σημείο και στα αρχαία νεκροταφεία. Από το 1981 ανασκάπτεται συστηματικά η αρχαϊκή πόλη του βορείου περιβόλου και τα νεκροταφεία της. Αποκαλύφθηκαν τείχη και κτίσματα του βορείου και του νοτίου περιβόλου.
Κριθαράκι
Παραγωγή
Το κριθαράκι φτιάχνεται από σιμιγδάλι σκληρού σιταριού (Triticum durum) όπως και οι χυλοπίτες. Στη Βόρειο Αφρική ακολουθείται η μέθοδος που υπάρχει και για το ζυμαρικό (γαλλ. Αλγερίας berkoukes), μια κουραστική διαδικασία κατά την οποία κάθε κομματάκι ζύμης κόβεται ξεχωριστά για να του δοθεί σχήμα με το χέρι. Με παρόμοια μέθοδο γίνεται το κουσκούς και ο τραχανάς, τα οποία επίσης κόβονται, πιέζονται ή τρίβονται με το χέρι, ξηραίνονται και φυλάσσονται σε ξηρό μέρος μέχρι να χρησιμοποιηθούν.
Εξωτερικοί σύνδεσμοι
Κατηγορία:Ελληνική κουζίνα Κατηγορία:Ιταλική κουζίνα Κατηγορία:Ζυμαρικά
Φεστιβάλ Επιδαύρου
Το φεστιβάλ Επιδαύρου ή Επιδαύρια είναι ένα φεστιβάλ αρχαίου δράματος που πραγματοποιείται κάθε χρόνο κατά τους θερινούς μήνες στο αρχαίο θέατρο της Επιδαύρου μέσα στο πλαίσιο του φεστιβάλ Αθηνών.
Ομόλογα υψηλού κινδύνου
Αποτίμηση
Ειδικότερα, η αγορά των junk bond εξαρτάται από τέσσερις μεταβλητές: το βαθμό αθέτησης, την οικονομική ανάπτυξη, τα επιτόκια και τις συνθήκες δανειοδότησης των τραπεζών. Ο βαθμός αθέτησης είναι με πιο απλά λόγια, η πιθανότητα πτώχευσης του εκδότη, δηλαδή η πιθανότητα ο εκδότης του ομολόγου να μην μπορέσει να αποπληρώσει το κουπόνι και την ονομαστική αξία του ομολόγου. Το πιο δημοφιλές πολυμεταβλητό μοντέλο πρόβλεψης πτώχευσης είναι το μοντέλο Z-Score του Altman, που υπολογίζεται ως εξής:
Ζ > 3,0: Η εταιρεία είναι ασφαλής βάσει των παραπάνω οικονομικών στοιχείων και μόνο.
Ζ < 1,81: Σε αυτή την κατηγορία η πιθανότητα πτώχευσης είναι πολύ υψηλή και άρα και ο κίνδυνος αθέτησης είναι ιδιαίτερα υψηλός.
Ιστορία
Η ζήτηση για τίτλους Υψηλού Κινδύνου και παράλληλα Υψηλότερης Απόδοσης ήταν εντούτοις περιορισμένη, μέχρι το 1969-70 και τη δημιουργία αρκετών νέων αγορών που ειδικεύονταν στον τομέα υψηλού κινδύνου. Τα στοιχεία του ενεργητικού των εν λόγω αγορών αυξήθηκαν εντυπωσιακά κατά τη διάρκεια της ανοδικής αγοράς των ομολόγων του 1975-76. Ταυτόχρονα, η προμήθεια σε εκδόσεις με χαμηλό βαθμό αξιολόγησης συρρικνώθηκε μέσω αναβαθμίσεων και αναχρηματοδοτήσεων. Οι επενδυτικές τράπεζες ανταποκρίθηκαν με την ενίσχυση των νέων εκδόσεων από το μέτριο επίπεδο που παρατηρήθηκε στις αρχές της δεκαετίας του 1970. Μέχρι τα τέλη της δεκαετίας του 1980, ο ετήσιος όγκος συναλλαγών ξεπέρασε τα 30 δισεκατομμύρια δολαρίων.
Χρήση
Στη σύγχρονη οικονομία τα ομόλογα διαπραγματεύονται όπως οποιοδήποτε χρηματοοικονομικό προϊόν. Οι επενδυτικές εταιρείες προσπαθούν να μεγιστοποιήσουν το όφελός τους με την εξισορρόπηση της ασφάλειας μιας επένδυσης και του κόστους του ομολόγου στην αγορά. Έτσι, τα junk bonds μπορεί να είναι πολύ ελκυστικά για κάποιες επενδυτικές ομάδες εξαιτίας του χαμηλού τους κόστους. Ωστόσο, σε μερικές περιπτώσεις, ένας επενδυτής μπορεί να αποκλείεται από την επένδυση σε τέτοιου είδους ομόλογα από τους κανονισμούς της ομάδας στην οποία ανήκει, όπως για παράδειγμα τα συνταξιοδοτικά ή ασφαλιστικά ταμεία. Αυτός ο περιορισμός κάνει την αγορά των junk bonds σημαντικά πιο περιορισμένη από αυτή των investment grade ομολόγων. Η χρήση των junk bonds είναι ευρέως διαδεδομένη σε όλους τους τομείς που απαιτούν σημαντικά κεφάλαια προκειμένου να λειτουργήσουν. Οι τομείς των τηλεπικοινωνιών και της ενέργειας είναι δύο βιομηχανίες που χρησιμοποιούν τα junk bond εκτενώς.
Διοξείδιο του θείου
Διαδρομές καύσης
Η καύση του υδρόθειου και των οργανοθείων ενώσεων προχωρά παρόμοια. Για παράδειγμα:
Από θειώδη
Η αντίστροφη αντίδραση εμφανίζεται κατά την οξίνιση:
Βιοχημικοί και βιοϊατρικοί ρόλοι
Θεωρείται ότι το ενδογενές διοξείδιο του θείου παίζει σημαντικό φυσιολογικό ρόλο στη ρύθμιση της λειτουργίας της καρδιάς και των αιμοφόρων αγγείων και ο ανώμαλος ή ανεπαρκής μεταβολισμός του διοξειδίου του θείου μπορεί να συμβάλει σε διάφορες καρδιαγγειακές παθήσεις, όπως η αρτηριακή υπέρταση, η αθηροσκλήρωση, η πνευμονική αρτηριακή υπέρταση και η στενοκαρδία.
Το ενδογενές διοξείδιο του θείου μειώνει επίσης τη βλάβη του μυοκαρδίου, που προκαλείται από την αδρενεργική υπερδιέγερση της ισοπροτερενόλης, και ενισχύει το απόθεμα αντιοξειδωτικής άμυνας του μυοκαρδίου.
Ως ατμοσφαιρικός ρύπος
Το διοξείδιο του θείου είναι ένας σημαντικός ατμοσφαιρικός ρύπος και έχει σημαντικές επιπτώσεις στην ανθρώπινη υγεία. Επιπλέον, η συγκέντρωση διοξειδίου του θείου στην ατμόσφαιρα μπορεί να επηρεάσει την καταλληλότητα των οικοτόπων για τις φυτικές κοινότητες, καθώς και τη ζωή των ζώων. Οι εκπομπές διοξειδίου του θείου είναι πρόδρομος της όξινης βροχής και των σωματιδίων της ατμόσφαιρας. Λόγω κυρίως του προγράμματος όξινης βροχής της EPA των ΗΠΑ, οι ΗΠΑ είχαν μείωση 33% στις εκπομπές μεταξύ 1983 και 2002. Αυτή η βελτίωση προέκυψε εν μέρει από την αποθείωση καυσαερίων, μια τεχνολογία που επιτρέπει στο SO2 να δεσμεύεται χημικά σε σταθμούς παραγωγής ενέργειας που καίνε άνθρακα ή πετρέλαιο, που περιέχει θείο. Συγκεκριμένα, το οξείδιο του ασβεστίου (άσβεστος) αντιδρά με το διοξείδιο του θείου για να σχηματίσει θειώδες ασβέστιο:
Βωτθαίος ο Γεωγράφος
Ο Βωτθαίος ήταν αρχαίος Έλληνας γεωγράφος εξ ου και το παρωνύμιό του.
Κατηγορία:Αρχαίοι Έλληνες γεωγράφοι
Mercedes-Benz W164
Συγγενικά μοντέλα
Ο αεροδυναμικός συντελεστής Cd της W164 ήταν 0,34 - νούμερο κορυφαίο για SUV την τότε εποχή, αλλά πολύ καλό ακόμα και σήμερα, καθώς και μια τεράστια βελτίωση από το 0,39 της W163.
Ενεργητική και παθητική ασφάλεια
Κατά την σχεδίαση της W164 είχε δοθεί εξαιρετικά μεγάλη έμφαση στην ασφάλεια και το μοντέλο διατήρησε την πολύ καλή φήμη της προκατόχου W163 στον τομέα αυτό. Από την εισαγωγή της, όλες οι εκδόσεις της W164 έφεραν στάνταρ τα εξής στοιχεία ενεργητικής και παθητικής ασφάλειας: thumb|right|Το σαλόνι μιας [[Πλευρά οδήγησης|δεξιοτίμονης Mercedes-Benz W164 του 2010.]] thumb|right|Mercedes-Benz W164 ML 350 4Matic του 2010 στη [[Χιλή.]]
Οι υποθέσεις είναι υποθέσεις
Η αγάπη και ο θάνατος
Όμως η libido dominandi του Isidore Lechat αποκαλύπτεται αδύναμη απέναντι στο θάνατο του πολυαγαπημένου γιου του Xavier, ο οποίος διεφθαρμένος από την πατρική περιουσία σκοτώνεται σε ένα αυτοκινητιστικό ατύχημα με 55 χλμ. την ώρα και απέναντι στην αγάπη, η οποία σπρώχνει την κόρη του Germaine να αρνηθεί τον «όμορφο » γάμο που της μαγείρευε. Όμως, στη λεγόμενη σαιξπηρική λύση, ο πατέρας συντετριμμένος και ταπεινωμένος, νομίζοντας ότι τα έχασε όλα, καταφέρνει να ανασυγκροτηθεί για να κλείσει λαμπρά μια τρέχουσα υπόθεση και να συνθλίψει τους δυο μηχανικούς που σκόπευαν να εκμεταλλευτούν τον κόπο του για να τον εξαπατήσουν:     οι υποθέσεις είναι  μα την αλήθεια οι υποθέσεις
Κορράδος Β΄ της Αγίας Ρωμαϊκής Αυτοκρατορίας
Ο Κορράδος Β΄ συνέχισε τις πολιτικές και τα επιτεύγματα του Ερρίκου Β΄ των Οθωνιδών στα ζητήματα της Καθολικής Εκκλησίας και της Ιταλίας. Συνέχισε να δομεί την Εκκλησία ως ένα κέντρο της αυτοκρατορικής εξουσίας, προτιμώντας να διορίζει επισκόπους της εκκλησίας σε σημαντικές θέσεις σε όλη τη Γερμανία και επάνω από τους κοσμικούς άρχοντες. Όπως και ο Ερρίκος Β΄ πριν από αυτόν, ο Κορράδος Β΄ συνέχισε επίσης μία πολιτική «καλοήθους παραμέλησης», όσο αφορούσε την Ιταλία και ειδικά τη Ρώμη. Η βασιλεία του σηματοδότησε ένα σημαντικό ρόλο της αυτοκρατορικής μεσαιωνικής ηγεμονίας και μία σχετικά ειρηνική περίοδο για την αυτοκρατορία. Μετά τον θάνατο του Ροδόλφου Γ΄ του Νωθρού, βασιλιά της Βουργουνδίας το 1032, ο Κορράδος Β΄ διεκδίκησε την κυριαρχία στο Βασίλειο της Αρλ, το οποίο τελικά ενσωματώθηκε στην Αυτοκρατορία. Τα τρία βασίλεια (Γερμανίας, Ιταλίας, και Βουργουνδίας) αποτέλεσαν τη βάση της αυτοκρατορίας ως «βασιλική τριάδα» (regna tria).
Βασιλική εκλογή
Ο πρόεδρος της εκλογής αρχιεπίσκοπος Αρίμπο έριξε την πρώτη ψήφο στον Κορράδο τον πρεσβύτερο, το παράδειγμα του ακολούθησαν και οι υπόλοιποι ευγενείς. Οι μοναδικοί που υποστήριξαν τον Κορράδο τον Νεώτερο ήταν ο αρχιεπίσκοπος Πιγκρίμ της Κολωνίας, ο Γκοθέλο Α΄ της Λωρραίνης και ο Φρειδερίκος Β΄ της Άνω Λωρραίνης. Ο Κορράδος Β΄ στέφτηκε βασιλιάς της Γερμανίας στον Καθεδρικό ναό του Μαίντς από τον αρχιεπίσκοπο Αρίμπο σε ηλικία 34 ετών (8 Σεπτεμβρίου 1024). Αμέσως μετά διέταξε την κατασκευή του Καθεδρικού ναού του Σπάιερ (1030), ο αρχιεπίσκοπος Αρίμπο διορίστηκε Καγκελάριος της Γερμανίας. Ο Κορράδος Β΄ ήθελε να ανταμείψει περισσότερο τον Αρίμπο για τη στήριξη του, τον διόρισε Καγκελάριο στην Ιταλία και ταυτόχρονα αυτοκρατορικό Καγκελάριο. Ο Αρίμπο ωστόσο αρνήθηκε να στέψει βασίλισσα την Γκίζελα επειδή θεωρούσε ότι παραβίαζε τους εκκλησιαστικούς κανόνες, η πράξη αυτή τον έφερε για πρώτη φορά σε σύγκρουση με τον Κορράδο. Ο αρχιεπίσκοπος της Κολωνίας που τον είχε καταψηφίσει στη βασιλική εκλογή βρήκε τη μεγάλη ευκαιρία να αποκαταστήσει τις σχέσεις του με τον νέο βασιλιά και έστεψε ο ίδιος την Γκίζελα βασίλισσα (21 Σεπτεμβρίου 1024).
Ταραχές στην Ιταλία
Πολλοί ευγενείς από την Παβία ταξίδευσαν βόρεια μαζί με ιερείς για να συναντήσουν τον Κορράδο. Με τον θάνατο του Ερρίκου Β΄ ξέσπασαν σκληρές ταραχές στην Ιταλία, πολλοί Ιταλοί ευγενείς απαιτούσαν να διαχωριστεί το Βασίλειο της Ιταλίας από την Αγία Ρωμαϊκή Αυτοκρατορία. Οι κάτοικοι της Παβίας εξεγέρθηκαν πρώτοι όταν άκουσαν ότι πέθανε ο Ερρίκος Β΄, κατέστρεψαν τα αυτοκρατορικά ανάκτορα που είχε οικοδομήσει ο βασιλιάς των Οστρογότθων Θεοδώριχος ο Μέγας τον 5ο αιώνα. Τα ανάκτορα είχαν γίνει το σύμβολο της αυτοκρατορικής εξουσίας στην Ιταλία αλλά η Παβία είχε χάσει τον ρόλο της σαν αυτοκρατορικό κέντρο την εποχή των Οθωνιδών. Οι έμποροι που αναχωρούσαν για τη Γαλλία και τη Βουργουνδία την είχαν μετατρέψει σε σημαντικό κέντρο, απαιτούσαν ανεξαρτησία από τον αυτοκράτορα που είχε γίνει ανεπιθύμητος. Οι απεσταλμένοι από την Παβία που πήγαν να συναντήσουν τον Κορράδο πίστευαν ότι το Γερμανικό βασίλειο δεν ήταν ενωμένο με το Ιταλικό, αποτελούσε ένα "διαφορετικό στέμμα και έθνος". Οι κάτοικοι της Παβίας ισχυρίστηκαν ότι ήταν πάντα πιστοί στον Ιταλό βασιλιά, εξεγέρθηκαν μονάχα όταν έμεινε ο Ιταλικός θρόνος κενός, αυτό εξηγεί την πράξη τους με το κάψιμο των ανακτόρων. Ο Κορράδος Β΄ τους απάντησε ότι το Βασίλειο της Ιταλίας ανήκει στον ίδιο σαν κληρονομικό δικαίωμα μαζί με το βασίλειο της Γερμανίας. Το ανάκτορο ήταν περιουσία του αυτοκράτορα και όχι του βασιλιά της Ιταλίας συνεπώς ο νέος βασιλιάς θα τιμωρούσε τους υπεύθυνους, οι απεσταλμένοι επέστρεψαν στην Παβία έντονα ενοχλημένοι.
Συνθήκη του Μέρσεμπουργκ
Ο Κορράδος Β΄ συγκάλεσε Σύνοδο στο Μέρσεμπουργκ για να λύσει την κατάσταση (1033), η σύζυγος του Γκίζελα του ζήτησε να ελευθερώσει τον Μιέσκο από τη φυλακή στη Βοημία και να τον αποκαταστήσει στον Πολωνικό θρόνο. Με τη "Συνθήκη του Μέρσεμπουργκ" ο Κορράδος μοίρασε την Πολωνία ανάμεσα στον Μιέσκο, τον Όθων και τον άλλο ετεροθαλή αδελφό τους Ντήτριχ, ο Μιέσκο θα κατείχε τον τίτλο του δούκα και την ανώτατη εξουσία σε ολόκληρη την Πολωνία. Η "Συνθήκη του Μέρσεμπουργκ" ενίσχυσε περισσότερο την κεντρική αυτοκρατορική διοίκηση στην Πολωνία. Η διαίρεση ήταν σύντομη, ο Όθων δολοφονήθηκε από τους άντρες του (1033) και ο Μιέσκο Β΄ ανέλαβε την εξουσία στα εδάφη του, ο Ντήτριχ εξορίστηκε επίσης και ο Μιέσκο κυβέρνησε ολόκληρη τη χώρα. Μετά την ενοποίηση ο Μιέσκο Β΄ αρνήθηκε τον τίτλο του δούκα που είχε δεχτεί ο Μπέζπρυμ, ξαναπήρε τον τίτλο του βασιλιά αλλά πέθανε αμέσως μετά. Μια παγανιστική εξέγερση ξέσπασε στην Πολωνία, η χήρα του Ριχέτσα των Ετσονιδών και ο γιος του Καζιμίρ Α΄ ο Αποκαταστάτης δραπέτευσαν στη Γερμανία.
Συνολική πολιτική
Ο Κορράδος Β΄ επικύρωσε τις παραδόσεις στη Σαξονία και θέσπισε νέα διατάγματα για τη Λομβαρδία, όρισε τον γιο και διάδοχο του Ερρίκο βασιλιά της Γερμανίας στο Άαχεν (1028). Ο Ερρίκος Γ΄ παντρεύτηκε την Γκουνχίλντα της Δανίας (1036) μοναδική κόρη του Κνούτου του Μέγα με τη δεύτερη σύζυγο του Έμμα της Νορμανδίας. Με τη συμφωνία που είχε κάνει πριν από λίγα χρόνια ο Κορράδος Β΄ με τον Κνούτο έδινε στον Κνούτο τη διοίκηση βορείων τμημάτων στη Γερμανία. Ο Ερρίκος, μετέπειτα αυτοκράτορας Ερρίκος Γ΄ θα γίνει ο κύριος σύμβουλος του πατέρα του. Ο Κορράδος Β΄ έκανε ανεπιτυχή εκστρατεία στην Πολωνία (1028 - 1030) αλλά αργότερα (1031) μαζί με τους Ρώσους του Κιέβου πίεσαν τον Μιέσκο Β΄ γιο του Μπολέσλαφ Α΄ να κλείσει ειρήνη και να επιστρέψει τα εδάφη που είχε πάρει ο πατέρας του από τον Ερρίκο Β΄. Ο Μιέσκο Β΄ υπάκουσε, παρέδωσε τον βασιλικό τίτλο και το υπόλοιπο της βασιλείας του ήταν υποτελής στον αυτοκράτορα. Οι ταραχές που ξέσπασαν στα σύνορα με την Ουγγαρία (1029) χάλασαν τις καλές σχέσεις με τον βασιλιά Στέφανο Α΄. Σε έναν χρόνο (1030) έκανε εκστρατεία στην Ουγγαρία αλλά ηττήθηκε, ο Ουγγρικός στρατός τον ανάγκασε να παραδοθεί στη Βιέννη, ο Κορράδος αναγκάστηκε να κάνει παραχωρήσεις στα σύνορα με την Ουγγαρία.
Πηγές
Κατηγορία:Αυτοκράτορες της Αγίας Ρωμαϊκής Αυτοκρατορίας Κατηγορία:Βασιλείς της Βουργουνδίας Κατηγορία:Δούκες της Καρινθίας Κατηγορία:Οίκος των Σαλίων
Σάντρινσκ
Το Σάντρινσκ (ρώσικα: Шадринск) είναι πόλη της Ρωσίας η οποία βρίσκεται στην περιφέρεια Κουργκάν. Έχει πληθυσμό 74.652 κατοίκων (2020). Βρίσκεται στις όχθες του ποταμού Ίσετ.
Ούσνας Γκούρνι
Το Ούσνας Γκούρνι (πολωνικά: Usnarz Górny) είναι χωριό στη διοικητική περιοχή της Γκμίνα Σουντζιαουόβο, στο Πόβιατ Σοκούουκα του Βοεβοδάτου Ποντλάσκιε στη βορειοανατολική Πολωνία. Βρίσκεται κοντά στα σύνορα με τη Λευκορωσία. Βρίσκεται περίπου 8 χιλιόμετρα βορειοανατολικά του Σουντζιαουόβο, 20 χιλιόμετρα νοτιοανατολικά της Σοκούουκα και 47 χιλιόμετρα βορειοανατολικά της πρωτεύουσας του βοεβοδάτου, Μπιαουίστοκ.
Βίτολντ Λουτοσουάφσκι
Μεταπολεμικά χρόνια (1946-1955)
μικρογραφία| Ο Λουτοσουάφσκι στις 16 Αυγούστου 1946 Κατά τη διάρκεια των μεταπολεμικών χρόνων, ο Λουτοσουάφσκι εργάστηκε πάνω στην Πρώτη Συμφωνία του - σκίτσα της οποίας είχε σώσει από τη Βαρσοβία - την οποία είχε ξεκινήσει το 1941, και η οποία πρωτοεμφανίστηκε το 1948, υπό τη διεύθυνση του Φίτελμπεργκ. Για να εξασφαλίσει την οικογένειά του, συνέθεσε επίσης μουσική που αποκάλεσε λειτουργική, όπως η Σουίτα της Βαρσοβίας (γραμμένη για να συνοδεύσει μια βουβή ταινία που απεικονίζει την ανακατασκευή της πόλης), σύνολα Πολωνικών Κάλαντων και τα κομμάτια μελέτης για πιάνο, Melodie Ludowe («Λαϊκές Μελωδίες»).
Σαρλ Ερμίτ
Βιογραφία
Τον Ιούνιο του 1848, του ανατέθηκε προσωρινά η ευθύνη για το μάθημα των μαθηματικών στο κολλέγιο της Γαλλίας, αντικαθιστώντας τον Γκιγιόμ Λιμπρί που είχε αποχωρήσει. Τον Ιούλιο του ίδιου έτους διορίστηκε προσωρινός εξεταστής για την είσοδο στην Πολυτεχνική Σχολή, και στις 12 Δεκεμβρίου διορίστηκε επίσης βοηθός repetiteur στην ανάλυση (υπό τους καθηγητές Sturm και Duhamel). Στις 30 Οκτωβρίου του ίδιου έτους, στη Ρεν, παντρεύτηκε την κόρη του γιατρού Αλεξάντρ Μπερτράν, αδελφή του αρχαιολόγου Αλεξάντρ Μπερτράν και του μαθηματικού Ζοζέφ Μπερτράν- απέκτησαν δύο κόρες. Το 1851 ο Λιμπρί απολύθηκε επίσημα από τη θέση του στο κολλέγιο της Γαλλίας και η έδρα απονεμήθηκε στον Λιουβίλ (υποψήφιος κατά του Κωσύ, ο Ερμίτ δεν ήταν υποψήφιος). Την ίδια χρονιά ο Ερμίτ έθεσε για πρώτη φορά υποψηφιότητα για την Ακαδημία Επιστημών (στη θέση του Libri), αλλά έλαβε μόνο μία ψήφο. Το 1853, εγκατέλειψε τη θέση του ως βοηθός repetiteur και έγινε μόνο εξετάστης εισαγωγικών εξετάσεων.
Κατά τη διάρκεια αυτής της περιόδου6, ο Ερμίτ ασχολήθηκε με τετραγωνικές μορφές, αλγεβρικές εξισώσεις και σύνθετες συναρτήσεις (ελλειπτικές7, αβελιανές και σπονδυλωτές). Ειδικότερα, έκανε μια επίδειξη των θεωρημάτων του Sturm και του Cauchy για τον αριθμό των ριζών μιας αλγεβρικής εξίσωσης8 και έδειξε πώς να επιλύει μια εξίσωση 5ου βαθμού χρησιμοποιώντας ελλειπτικές συναρτήσεις.
Κουρτίνα
Χρήσεις
Τις κουρτίνες συχνά τις κρεμάμε στο εσωτερικό των παραθύρων ενός κτιρίου για να εμποδίζουν τη διέλευση του φωτός, για παράδειγμα, τη νύχτα για να βοηθούν στον ύπνο ή για να σταματούν το φως να βγει έξω από το κτίριο.
Αργύρης Πεδουλάκης
Προπονητική καριέρα
Τη σαιζόν 2003-2004 το Περιστέρι κατέλαβε την έβδομη θέση στην Α1, όμως προκρίθηκε στο F4 κυπέλλου που έγινε στη Λαμία. Το Περιστέρι αντιμετώπιζε σοβαρά οικονομικά προβλήματα και το καλοκαίρι του 2004 δήλωσε αδυναμία συμμετοχής στην Α1. Στα χρόνια του στο Περιστέρι ο Πεδουλάκης χρησιμοποίησε ξένους παίκτες που έγραψαν τη δική τους ιστορία στο Ευρωπαϊκό μπάσκετ όπως ο Πιτ Μάικλ, ο Αλφόνσο Φόρντ, ο Μπάιρονς Ντίνκινς, ο Μίλαν Γκούροβιτς, ο Μάρκο Γιάριτς ο Άνταμ Βόιτσιχ, ο Αλεξέι Ζεβροσένκο, ο Αντρέ Χάτσον και ο Λάρυ Στιούαρτ. Παράλληλα έδωσε την ευκαιρία σε αρκετούς Έλληνες να αγωνιστούν στην Α1 όπως ο Κώστας Τσαρτσαρής, ο Μιχάλης Πελεκάνος, ο Μανώλης Παπαμακάριος και ο Αλέξης Παπαδάτος.
Στις 11 Ιουνίου 2018, ανέλαβε για τρίτη φορά ως προπονητής τον πάγκο του Γ.Σ. Περιστερίου. Με το νεοφώτιστο Περιστέρι είχε μια πολύ καλή χρονιά, τερματίζοντας στην δεύτερη θέση της κανονικής περιόδου στο πρωτάθλημα Ελλάδας.
Τουλίπα
Χαρακτηριστικά
Τα κύρια χρώματα των ανθέων της τουλίπας είναι το κίτρινο και το κόκκινο, αλλά βρίσκουμε και λευκά, πορφυρά και ροζ άνθη.
Εξωτερικοί σύνδεσμοι
Κατηγορία:Λειριοειδή Κατηγορία:Φυτά κήπου Κατηγορία:Μεσογειακή χλωρίδα Κατηγορία:Χλωρίδα της Ασίας Κατηγορία:Άνθη
Αδελφοί Κατσιμίχα
Γεννήθηκαν στην Αθήνα από πατέρα στρατιωτικό και μεγάλωσαν στον Άγιο Δημήτριο, στη Λευκωσία και στη Νέα Σμύρνη ενώ στα πρώτα χρόνια της μεταπολίτευσης, έζησαν ως εργαζόμενοι στη Δυτική Γερμανία.
Στυλιανός Μεσσηνίας
Β’ Τουρκοκρατία
Μετά το 1715, όταν οι Τούρκοι έδιωξαν τους Ενετούς από τον Μωριά και ξαναγύρισαν, μετονόμασαν τη Βαρωνία της Μεθώνης σε Βιλαέτι της Αρκαδιάς. Κατά την περίοδο που η ευρύτερη περιοχή της Πυλίας τελούσε υπό τη β’ οθωμανική κατοχή (1715-1821), το χωριό Στυλιανός υπαγόταν στον Καζά Ναβαρίνου σύμφωνα και με την έκδοση της Αμερικανικής Σχολής Κλασικών Σπουδών στην Αθήνα με τίτλο A Historical and Economic Geography of Ottoman Greece: The Southwestern Morea in the 18th Century, αφού μετά την ανακατάληψη των περιοχών του Μωριά από τους Τούρκους, η περιοχή του Ναβαρίνου, δηλαδή της Πυλίας, αποτέλεσε ένα ακόμα τμήμα της οθωμανικής (defter) κτηματογράφησης. Το χωριό αναφερόταν στα οθωμανικά τουρκικά ως Istilianu.
Αναστάσιος Φιλίτης
Ο Αναστάσιος Φιλίτης ήταν Έλληνας εθνικός ευεργέτης.
Κομοδίνο
Προτού οι τουαλέτες εσωτερικών χώρων να γίνουν συνηθισμένες, η κύρια λειτουργία ενός κομοδίνου ήταν να περιέχει ένα δοχείο νυκτός. Ως αποτέλεσμα, τα νυχτερινά κομοδίνα ήταν συχνά μικρά ντουλάπια, μερικές φορές εξοπλισμένα με συρτάρι, και συνήθως περιείχαν έναν κλειστό αποθηκευτικό χώρο πίσω από ένα ή περισσότερα πορτάκια. Ένας άλλος όρος που μερικές φορές δόθηκε σε τέτοια έπιπλα είναι ο κομό.
Περιφερειακό αστικό πάρκο του Μόντε Ορλάντο
Γεωγραφία
Το Μόντε Ορλάντο είναι ένα υψηλό ακρωτήρι με στάθμη θαλάσσης 171, στην επαρχία της Λατίνα, όπου βρίσκεται η πόλη Γκαέτα, και είναι μια φυσική προέκταση προς το Τυρρηνικό Πέλαγος, των Ορέων Αουρούντσι (Προαπέννινο του Λάτσιο). Το Όρος, εκτός της νότιας πλευράς του, δεν κατοικείται καθώς καλύπτεται από δάση. Το Μόντε Ορλάντο συνδέεται με την ηπειρωτική χώρα με μια ελαφρώς λοφώδη λωρίδα γης (τον ισθμό), όπου εκεί βρίσκεται το χωριό, η σύγχρονη συνοικία, και από τη μια πλευρά το πολιτικό και το στρατιωτικό λιμάνι, και από την άλλη πλευρά η παραλία Σεράπο.
Αξιοθέατα
Μέσα στο πάρκο μπορεί κανείς να θαυμάσει την Μοντάνια Σπακάτα, ένα είδος μνημείου κοντά στην θάλασσα, όπου σχηματίζει ένα είδος φαραγγιού με θέα τη Τυρρηνική θάλασσα, ιδιαίτερα ελκυστικά και επισκέψιμα απ 'ευθείας από το λόφο. Αμέσως πριν από αυτό, μπορεί κανείς να θαυμάσει το Σπήλαιο του Τούρκου.
Επαρχία Μεσσήνης
Το 1951 ο πληθυσμός της ανερχόταν σε 53.581 κατοίκους που κατανέμονταν σε δύο δήμους: Ανδρούσης και Μεσσήνης και σε 78 κοινότητες. Συνολικά η επαρχία περιελάμβανε μία πόλη, 9 μεγαλοχώρια και 101 χωριά. Κύρια τοπικά προϊόντα ήταν σταφίδα, κρασί, λάδι, ελιές, σύκα, λαχανικά, δημητριακά και κυρίως σιτάρι και ρύζι.
Γουέιντ Μπάρετ
Κορ (The Corre)
Μετά η Νέξους άλλαξε, αφού ο Σι Εμ Πανκ ανέλαβε την ηγεσία της. Στις 7 Ιανουαρίου 2011, ο Μπάρετ μεταγράφηκε στο SmackDown και σχημάτισε μια νέα ομάδα, την Κορ (Corre), μαζί με τους Χιθ Σλέιτερ, Τζάστιν Γκάμπριελ και Ιζέκιελ Τζάκσον. Στις 22 Μαρτίου, ο Μπάρετ νίκησε τον Κόφι Κίνγκστον και κατέκτησε το Διηπειρωτικό Πρωτάθλημα. Στο Over the Limit, υπερασπίστηκε το τίτλο κόντρα στον πρώην σύμμαχο του, Ιζέκιελ Τζάκσον. Στο Capitol Punishment, ο Τζάκσον τον νίκησε και πήρε το τίτλο και κάπως έτσι, με εμφύλιες διαμάχες ήρθε το τέλος της ομάδας.
646 Κασταλία
Φυσικά χαρακτηριστικά
Τα φυσικά χαρακτηριστικά της Κασταλίας δεν είναι γνωστά με κάποια ακρίβεια.
Ζαχλουμία
Ο Μιχαήλ της Ζαχλουμίας
Η ιστορία της Ζαχλουμίας σαν πολιτική οντότητα ξεκινά με την ανάδειξη του τοπικού πρίγκιπα Μιχαήλ της Ζαλχουμίας, ενός ανεξάρτητου Νότιου Σλάβου κυβερνήτη που εμφανίστηκε στις αρχές του 10ου αιώνα. Σαν γείτονας του Βασιλείου της Κροατίας έγινε πιστός σύμμαχος τους, μπόρεσε με αυτόν τον τρόπο να κυβερνήσει σαν ανεξάρτητος ηγεμόνας την μεγαλύτερη περίοδο της βασιλείας του. Ο Μιχαήλ της Ζαχλουμίας ήρθε σε εδαφική σύγκρουση με τον γείτονα βασιλιά Πέτρο της Σερβίας που επεκτεινόταν συνέχεια δυτικότερα. Για να αντιμετωπίσει αυτή την απειλή ο Μιχαήλ συμμάχησε με τον Συμεών Α΄ της Βουλγαρίας, τον προειδοποίησε ότι ο Πέτρος είχε στενές σχέσεις με την Βυζαντινή αυτοκρατορία που βρισκόταν σε πόλεμο. Ο Μιχαήλ συνέλαβε τον γιο του Δόγη της Βενετίας Πιέτρο Τριμπούνο ενώ επέστρεφε από την Κωνσταντινούπολη στην Βενετία, τον έστειλε όμηρο στον Συμεών Α΄ ως ένδειξη πίστης. Ο Συμεών Α΄ επιτέθηκε στην Ζαχλουμία και συνέλαβε αιχμάλωτο τον Πέτρο που πέθανε στην φυλακή, ο Μιχαήλ επανάφερε στην εξουσία του όλα τα παλιά του εδάφη. Πριν την προσάρτηση της εσωτερικής Σερβίας (924) η Βουλγαρία δεν συνόρευε ακόμα με την Ζαχλουμία αλλά μόνο με ένα μικρό τμήμα της Κροατίας. Ο Βενετός χρονικογράφος Ιωάννης ο Διάκονος γράφει ότι στην διάρκεια της ηγεμονίας του Μιχαήλ η Ζαχλουμία εισήλθε στο νεοιδρυθέν Κροατικό βασίλειο. Ο Θωμάς ο Αρχιδιάκονος στο έργο του "Ιστορία Σαλονικάτα" έγραψε ότι το Δουκάτο της Ζαχλουμίας εισήλθε τον 10ο αιώνα στο Βασίλειο της Κροατίας με πρώτο βασιλιά τον Στέφανο Ντρεζισλάβο.
Υποταγή στην Σερβία
Μέχρι την έναρξη του 13ου αιώνα η περιοχή της Ζαχλουμίας ή Χουμ βρισκόταν υπό την διοίκηση της Καθολικής εκκλησίας. Όταν έγινε πρώτος αρχιεπίσκοπος της Σερβίας ο Άγιος Σάβα (1218) διόρισε σαν πρώτο Ορθόδοξο επίσκοπο του Χουμ τον Ιλαρίων. Ο Άντρια του Χουμ έγινε ο πρώτος βασιλιάς του Χουμ αλλά η αριστοκρατία επέλεξε τον αδελφό του Πέταρ του Χουμ, ο Άντρια εξορίστηκε στην Ράσκα στην αυλή του ξαδέλφου του Στέφανου του Πρωτόστεπτου. Ο Πετάρ εν τω μεταξύ πέτυχε σημαντικές νίκες με τις γειτονικές χώρες της Βοσνίας και της Κροατίας. Ο Στέφανος ο Πρωτόστεπτος ωστόσο πολέμησε τον Πέταρ, τον νίκησε και επανάφερε το Χουμ στον σύμμαχο του Άντρια. Ο Πέταρ διέσχισε τον Νερέτβα και κυβέρνησε μόνο στις περιοχές στα βόρεια και δυτικά του ποταμού που είχε καταλάβει για σύντομο χρόνο ο Ανδρέας Β΄ της Ουγγαρίας (1205). Ο Τόλιεν Β΄, γιος του Τόλιεν του Χουμ που διαδέχθηκε τον πατέρα του ως πρίγκιπας κυβέρνησε την περίοδο 1227-1237. Οι γιοι του Άντρια Μπόγκνταν, Ράντοσλαβ του Χουμ και Τζόρτζε έγιναν κυβερνήτες του Χουμ (1249) με τον Άντρια ως πρωταγωνιστή, βοήθησε τον συγγενή του Στέφανο Ούρος Α΄ την εποχή που είχε ορκιστεί υποταγή στον Μπέλα Δ΄ της Ουγγαρίας. Μετά από έναν ισχυρό σεισμό στην πρωτεύουσα του Χουμ Στον, η Σερβική Ορθόδοξη επισκοπή του Χουμ μετακινήθηκε στον Καθεδρικό ναό του Αγίου Πέτρου και Παύλου που χτίστηκε την δεκαετία του 1250 στις όχθες του ποταμού Λιμ, κοντά στα Σερβικά σύνορα. Ο Ράντοσλαβ του Χουμ έγινε υποτελής του βασιλιά της Ουγγαρίας (1254) αλλά αργότερα τα εδάφη του ενσωματώθηκαν στην Σερβία. Παρόλα αυτά βρέθηκε σε πόλεμο με την Σερβία (1268) ενώ βρισκόταν ακόμα υπό Ουγγρική κυριαρχία. Ο Στέφανος Ουρός Α΄ ήθελε να κάνει κεντρικό το βασίλειο για αυτό απέφυγε τις τοπικιστικές ονομασίες όπως Χουμ, Τριβουνία και Διόκλεια, πήρε τον τίτλο "βασιλεύς όλων των Σερβικών εδαφών και ακτών". Οι απόγονοι του Μίροσλαβ ανέβηκαν στο επίπεδο των υπόλοιπων τοπικών ευγενών.
1773 Ρούμπελστιλτς
Εξωτερικοί σύνδεσμοι
Ρουμπελστιλτς
Σεξουαλικώς μεταδιδόμενο νόσημα
Κατάταξη
Μέχρι τη δεκαετία του 1990, τα ΣΜΝ ήταν ευρέως γνωστά ως αφροδίσια νοσήματα (venereal diseases). Το επίθετο "αφροδίσιος" προέρχεται από το όνομα Αφροδίτη (Venereal από το λατινικό Venus), που ήταν η αρχαιοελληνική και ρωμαϊκή θεά του έρωτα. Κοινωνική νόσος ήταν ένας άλλος ευφημισμός.
Οι ασθένειες σε αυτόν τον κατάλογο πιο συχνά μεταδίδονται αποκλειστικά και μόνο από τη σεξουαλική δραστηριότητα. Πολλές μολυσματικές ασθένειες, συμπεριλαμβανομένου του κοινού κρυολογήματος, της γρίπης, της πνευμονίας, και οι περισσότερες άλλες που μεταδίδονται από άτομο σε άτομο, μπορούν επίσης να μεταδοθούν κατά τη διάρκεια της σεξουαλικής επαφής, εάν ένα άτομο έχει μολυνθεί, λόγω της στενής επαφής που υπάρχει. Ωστόσο, ακόμη και αν αυτές τις ασθένειες μπορούν να μεταδοθούν κατά τη διάρκεια του σεξ, δεν θεωρούνται ΣΜΝ.
Πρόληψη
Η πρόληψη είναι το κλειδί για την αντιμετώπιση ανίατων σεξουαλικώς μεταδιδόμενων νοσημάτων, όπως ο ιός HIV και ο έρπης. Κλινικές σεξουαλικής υγείας αγωνίζονται για την προώθηση της χρήσης των προφυλακτικών και της προβολής των ομάδων υψηλού κινδύνου.
Πολλές ασθένειες που θεσμοθετούν μόνιμη λοίμωξη μπορούν έτσι να καταλαμβάνουν το ανοσοποιητικό σύστημα στο οποίο άλλες ασθένειες μεταδίδονται πιο εύκολα.
Ιστορία
Τα πρώτα καταγεγραμμένα ευρωπαϊκά ξεσπάσματα της ασθένειας που είναι γνωστή ως σύφιλη εμφανίστηκαν το 1494, όταν ξέσπασε μεταξύ γαλλικών στρατευμάτων που πολιορκούσαν τη Νάπολη. Η νόσος σάρωσε ολόκληρη την Ευρώπη, σκοτώνοντας περισσότερους από πέντε εκατομμύρια ανθρώπους. Όπως περιγράφει ο ανθρωπολόγος Τζάρεντ Ντάιμοντ: "Όταν η σύφιλη για πρώτη φορά σίγουρα καταγράφηκε στην Ευρώπη το 1495, οι φλύκταινές κάλυπταν συχνά το σώμα από το κεφάλι μέχρι τα γόνατα και είχε σαν αποτέλεσμα η σάρκα να πέφτει από πρόσωπα των ανθρώπων και οδήγησε στο θάνατο μέσα σε λίγους μήνες", πράγμα που την καθιστά πολύ πιο θανατηφόρα από ό,τι είναι σήμερα. Ο Diamond καταλήγει: «Μέχρι το 1546, η νόσος είχε εξελιχθεί στην ασθένεια με τα συμπτώματα που είναι τόσο γνωστά σε μας σήμερα».
Διφθοριούχο κρυπτό
Το διφθοριούχο κρυπτό ή κρυπτοδιφθορίδιο ήταν η πρώτη χημική ένωση του ευγενούς αερίου κρυπτού. Είναι πτητικό άχρωμο στερεό. Η μοριακή του δομή είναι γραμμική. Αντιδρά με ισχυρά οξέα κατά Lewis σχηματίζοντας άλατα των ιόντων [KrF]+ και [Kr2F3]+.
Χημική συμπεριφορά και εφαρμογές
Το [KrF][AuF6] διασπάται στους 60 °C σε πενταφθοριούχο χρυσό (AuF5), κρυπτό (Kr) και διφθόριο (F2) :
Χαλάζι
Σχηματισμός
Το χαλάζι εμφανίζεται όταν η υγρασία της ατμόσφαιρας συμπυκνώνεται πάνω σε σκόνη ή άλλα κέντρα συμπύκνωσης, τα οποία μπορεί να είναι κρύσταλλοι πάγου, ενώ η θερμοκρασία είναι κάτω από τους 0° βαθμούς Κελσίου. Οι μικροί πυρήνες των κόκκων που σχηματίζονται κατ' αυτό τον τρόπο μεγαλώνουν γρήγορα, καθώς η τάση των κορεσμένων ατμών πάνω από τον πάγο είναι μεγαλύτερη από την αντίστοιχη πάνω από νερό. Οι κόκκοι μπορούν να μεγαλώσουν και άλλο, καθώς η λανθάνουσα θερμότητα που απελευθερώνεται από την στερεοποίηση του νερού λιώνει το εξωτερικό περίβλημα, κάτι που επιτρέπει τη συνένωση κόκκων μεταξύ τους. Όταν ο χαλαζόκοκκος γίνει αρκετά βαρύς ώστε να μην παρασύρεται απ' τον άνεμο και να μην μπορεί να συγκρατηθεί από τα ανοδικά ρεύματα που αναπτύσσονται κατά τη διάρκεια των καταιγίδων, πέφτει προς το έδαφος. Πρακτικώς, όσο ισχυρότερα είναι τα ανοδικά ρεύματα που συγκρατούν μέσα στα σύννεφα τους χαλαζόκοκκους για να μην πέσουν, όσο αυτοί συνεχίζουν να κερδίζουν σε μέγεθος, τόσο μεγαλύτεροι θα είναι οι τελικοί χαλαζόκοκκοι που θα παραχθούν.
Λέων του Μπελφόρ
Αιωνιότητα
Με την ολοκλήρωση του γλυπτού, η εικόνα του λέοντα ενέπνευσε, τόσο ως πρότυπο όσο και ως καρικατούρα, ποιητές, τραγουδοποιούς, γλύπτες (όπως ο Μαξ Ερνστ που άλλαζε θέση το πρόσωπό του σε πολλές λιθογραφίες) και χρησιμοποιήθηκε για διαφημιστικούς σκοπούς (καρτ ποστάλ, πιάτα, γκραβούρες, ρολόγια, μινιατούρες, απορρυπαντικά, παντοπωλεία). Ο Μπαρτολντί, αρχικώς, κυνηγούσε δικαστικά τέτοιες περιπτώσεις εκμετάλλευσης, αλλά εμπρός στην πληθώρα των αντιγράφων του έργου από το 1898 και μετά, αναθεώρησε την στάση του, ενώ, μετά τον θάνατό του, το Μπελφόρ καθιερώθηκε ως η "Πόλη του Λέοντα" και δεν άργησε να τον καταστήσει έμβλημά της.
Ελληνικό All Star Game ποδοσφαίρου
Έκβαση αγώνων
Τα αποτελέσματα των επτά αγώνων όπου έχουν διεξαχθεί στα πλαίσια τις διοργάνωσης του ελληνικού All-Star Game ποδοσφαίρου ανδρών έχουν αναδείξει τέσσερις φορές την εκάστοτε ομάδα των Ελλήνων νικήτρια και μία φορά των ξένων ενώ δύο φορές το παιχνίδι έληξε με ισόπαλο σκορ.
Τέοντορ φον ντερ Πφόρτεν
Ο Τέοντορ φον ντερ Πφόρτεν (γερμ. Theodor von der Pfordten, 1873 - 1923) ήταν Γερμανός που πήρε μέρος στο πραξικόπημα της μπιραρίας.
Δήμος Οικονομάκος
Διεθνείς συμμετοχές
Ο Δήμος Οικονομάκος έχει πραγματοποιήσει αρκετές συμμετοχές με όλες τις βαθμίδες της Εθνικής ομάδας μπάσκετ.
Βλαχογιάννι Λάρισας
Ιστορικά στοιχεία
Κοντά στο Βλαχογιάννι έχουν εντοπιστεί ερείπια αρχαίου οικισμού ο οποίος έχει ταυτιστεί με την Περραβαϊκή Μάλλοια. Από την άλλη, ο Φώτης Ντάσιος ταύτισε τον οικισμό με το Ερεικίνιο και τοποθέτησε την Μάλλοια στο Παλαιόκαστρο. Η παλαιότερη μνεία στον οικισμό γίνεται το 1531 στη διαθήκη του Χασάν Μπέι, όταν το χωριό ήταν τσιφλίκι στο οποίο γινόταν καλλιέργεια κάνναβης. Στις αρχές του 19ού αιώνα έγινε τσιφλίκι του Αλή Πασά. Σήμερα οι κάτοικοι του χωριού ασχολούνται κυρίως με την καλλιέργεια καπνού και σε μικρότερο βαθμό με άλλες καλλιέργειες και την κτηνοτροφία.
Άγιος Μηνάς
Πολιούχος Άγιος του Ηρακλείου
Το όνομα Μηνάς είναι σπάνιο στο Ηράκλειο, και αυτό ακούγεται περίεργο για μια πόλη που έχει τον Αγιο Μηνά σαν προστάτη της. Η αιτία βρίσκεται σε μια παλιά ιστορία: Τον καιρό του τούρκικου ζυγού ήταν συνηθισμένο να αφήνουν τα νόθα παιδιά στα σκαλιά της εκκλησίας του Αγίου Μηνά. Η εκκλησία φρόντιζε τα παιδιά αυτά, και στα αγόρια έδινε το όνομα Μηνάς, μια και βρέθηκαν μπροστά στην εκκλησία του αγίου. Ετσι για πολλά χρόνια, το όνομα Μηνάς στο Ηράκλειο δήλωνε ότι αυτός που το έφερε ήταν νόθος, οπότε όλοι απέφευγαν να δώσουν στο παιδί τους το όνομα αυτό.
Ντάιαν Κίτον
Μετά τον Γούντι Άλεν
Άλλοι σημαντικοί δραματικοί ρόλοι στην καριέρα της ήταν το Αναζητώντας τον κύριο Γκούντμπαρ (Looking for Mr. Goodbar, 1977), Το πάθος της κυρίας Σοφέλ (Mrs. Soffel, 1984) και Σταγόνες αγάπης (Marvin's Room) για την οποία έλαβε την τρίτη της υποψηφιότητα για Όσκαρ Α' Γυναικείου Ρόλου. Επιτυχημένοι της κωμικοί ρόλοι ήταν επίσης στις ταινίες Baby Boom, 1987, Ο μπαμπάς της νύφης (Father of the Bride, 1991) και Κλαμπ χωρισμένων γυναικών (The First Wives Club, 1996) όπου συμπρωταγωνίστησε με τις Μπέτι Μίντλερ και Γκόλντι Χον. Το 1993 συνεργάστηκε για άλλη μια φορά με τον μέντορά της Γούντι Άλεν στην ταινία του Μυστηριώδεις φόνοι στο Μανχάταν (Manhattan Murder Mystery). Η επιτυχημένη της πορεία συνεχίστηκε και κατά τη δεκαετία του 2000, όταν έλαβε την τέταρτή της υποψηφιότητα για Όσκαρ Α' Γυναικείου Ρόλου για την ταινία Κάλλιο αργά, παρά αργότερα (Something's Gotta Give) όπου εμφανίστηκε πλάι στον Τζακ Νίκολσον και με τη συμμετοχή της στην ταινία Η πέτρα του σκανδάλου (The Family Stone, 2005).
Οιχαλία Τρικάλων
Ιστορία
Η Οιχαλία αναφέρεται στην εποχή του Ομήρου γύρω στο 1200 π.Χ. με γνωστότερο βασιλιά της τον Εύρυτο. Εικάζεται ότι καταστράφηκε το 1000-800 π.Χ. από τους Θεσσαλούς.
Το 542 συναντούμε στους επίσημους εκκλησιαστικούς κώδικες το Νηοχώρι, το οποίο υπάγεται στην επισκοπή Γαρδικίου.
Πρώτος Καποδιστριακός Δήμαρχος εξελέγη, στις εκλογές του 1998, ο Κωνσταντίνος Στ. Σακελλαρίου. Στις εκλογές του Οκτωβρίου του 2002 νικητής των εκλογών από την πρώτη Κυριακή υπήρξε ο συνδυασμός του Α. Ζιώγκου, ενώ στις εκλογές του Οκτωβρίου του 2006 νικητής αναδείχτηκε ξανά ο ίδιος συνδυασμός.Τέλος στην Οιχάλια οι κάτοικοι είναι από διάφορες περιοχές της Ελλάδας όπως Χάσια, Ηπείρο,Άγραφα, Μακεδονία, Πελοποννήσο και πληθυσμοί όπως οι Καραγκούνηδες και οι Βλάχοι.
Υγεία
Στην Οιχαλία βρίσκεται το αγροτικό ιατρείο του Δήμου Φαρκαδόνας και λειτουργούν τρία Φαρμακεία.
Μοσχοχώρι (αποσαφήνιση)
Με το όνομα Μοσχοχώρι μπορεί να αναφέρονται οι παρακάτω οικισμοί:
Μπάρμπαρα Κάρτλαντ
Βιογραφία
Κατά τη διάρκεια του Α΄ Παγκοσμίου πολέμου, τον Μάιο του 1918 στη Φλάνδρα, πέθανε ο πατέρας της. Η μητέρα της ξεκίνησε στο Λονδίνο μια επιχείρηση με ρούχα για να αναθρέψει την Μπάρμπαρα και τους δύο αδελφούς της, τον Ρόναλντ (*1907) και τον Άντονυ (*1913). Τα αδέλφια της χάθηκαν κατά τον Β΄ Παγκόσμιο πόλεμο, μέσα σε δύο μέρες, στις 29 και 30 Μαΐου 1940.
Εξωτερικοί σύνδεσμοι
Κατηγορία:Άγγλοι μυθιστοριογράφοι
Γκίντερ Πρίεν
Τρίτη περιπολία
Το U-47 αναχώρησε από το Κίελο στις 16 Νοεμβρίου 1939 με κυβερνήτη τον Πρίεν και πρώτο αξιωματικό βάρδιας τον υποπλοίαρχο Ένγκελμπερτ Έντρας (Engelbert Endrass), ο οποίος επρόκειτο να διακριθεί όπως ο Πρίεν στην πορεία του πολέμου. Στις 28 του μήνα συνάντησε ένα βρετανικό καταδρομικό, το οποίο ο Πρίεν εκτίμησε ως "καταδρομικό κλάσης London". Εξαπέλυσε τρεις τορπίλες εναντίον του και παρακολουθώντας από το περισκόπιο είδε ότι μία τουλάχιστον είχε βρει το στόχο. Αναδύθηκε και δοκίμασε να το ακολουθήσει, αλλά έσφαλε σε δύο σημεία: Η τορπίλη είχε συναντήσει τα απόνερα του σκάφους και εξερράγη, ενώ το καταδρομικό (που ήταν το κλασης "London" HMS Norfolk, ο Πρίεν σωστά το είχε εκτιμήσει) συνέχισε την πορεία του και ο Πρίεν υποχρεώθηκε σε άμεση κατάδυση, καθώς το σκάφος συνοδείας άρχισε να ρίχνει βόμβες βάθους. Ο Πρίεν ανέφερε εσφαλμένα ότι είχε βυθίσει το καταδρομικό, το οποίο στην πραγματικότητα είχε πάθει μόνο πολύ ελαφρές ζημίες. right|thumb|200px|Εμπορικό σκάφος κτυπάται από τορπίλη γερμανικού υποβρυχίου. Ατλαντικός, άγνωστη ημερομηνία Το U-47 συνεχίζει την περιπολία του στον Ατλαντικό και στις 5 Δεκεμβρίου εντοπίζει 12 σκάφη συνοδευόμενα από τρία αντιτορπιλικά. Πρόκειται για τη νηοπομπή ΟΒ46. Ο Πρίεν εκτοξεύει τρεις τορπίλες, οι οποίες κτυπούν και βυθίζουν το βρετανικό φορτηγό Navasota, 8.975 τόνων. Από τους 82 επιβαίνοντες χάνονται 37 (μεταξύ των οποίων ο πλοίαρχος), 37 περισυλλέγονται από το αντιτορπιλικό HMS Escapade και 8 από το βρετανικό φορτηγό Clan Farquhar.
Πέμπτη περιπολία
Όταν το σκάφος πλησιάζει τα Νορβηγικά νερά δέχεται ένα απρόσμενο μπαράζ βομβών: 111 βαρείες και 268 ελαφρές εκρήγνυνται σχετικά κοντά του. Προέρχονται από αεροσκάφη της Luftwaffe που επιτίθενται σε σχηματισμό συμμαχικών σκαφών. Το υποβρύχιο εμφανίζει διαρροή καυσίμων από την πρόσθια δεξαμενή, η οποία ανατινάσσεται για να επιτρέψει σε όλη την ποσότητα καυσίμου να διαφύγει, ώστε να μη προδίδει τη θέση του σκάφους. Λίγο αργότερα συναντά ένα σχηματισμό καταδρομικών και αντιτορπιλικών, και ενώ ετοιμάζεται για επίθεση, μια μανούβρα των αντιτορπιλικών το αναγκάζει σε ταχεία κατάδυση. Το ίδιο συμβαίνει και όταν συναντά, λίγο αργότερα, το καταδρομικό HMS Southampton. Εντοπίζει, όμως, στις 15 Απριλίου, έναν αγκυροβολημένο σχηματισμό στο Bydgenfjord κοντά στο Χάρσταντ (Harstad) από αντιτορπιλικά, καταδρομικά και φορτηγά. Ο Πρίεν εξαπολύει τέσσερις τορπίλες εναντίον του σχηματισμού. Ούτε μία δεν βρίσκει το στόχο της.
Την επόμενη ημέρα ο Πρίεν μαζί με τον πρώτο αξιωματικό του ελέγχουν οι ίδιοι τις τορπίλες που έχουν απομείνει. Εξαπολύουν τέσσερις ακόμη αλλά από αυτές τρεις εκρήγνυνται χωρίς να συναντήσουν το στόχο και η τέταρτη κτυπά ένα βράχο μπροστά από το καταδρομικό - στόχο αποκλίνοντας κατά 10 μοίρες. Στην προσπάθεια αυτή η καρένα του σκάφους "βρίσκει" τον πυθμένα του φιορδ και το υποβρύχιο ακινητοποιείται. Ιδιαίτερα απελπισμένες προσπάθειες του κυβερνήτη (που έβαλε μέχρι και τους άνδρες του να τρέχουν από τη δεξιά πλευρά του σκάφους στην αριστερή και τανάπαλιν, για να "κουνήσει" το σκάφος) έχουν αποτέλεσμα ακριβώς τη στιγμή που εμφανίζεται ένα οπλισμένο αλιευτικό. Ο Πρίεν καταφέρνει να περάσει από κάτω του και να βγει από το φιορδ, ενώ ακούει τις εκρήξεις των βομβών βάθους που ρίπτονται κατά του σκάφους του.
Ίων (Ευριπίδη)
Ο Ίωνας γράφτηκε στα χρόνια της σύναψης της «Νικίειας ειρήνης», όχι τόσο ευνοϊκής για τους Αθηναίους. Ο Ευριπίδης επιθυμεί την τόνωση του ηθικού των συμπατριωτών του προβάλλοντας την Κρέουσα ως πρόγονο όλων των ιωνικών φυλών. Είναι η μητέρα του Ίωνα και από αυτήν θα γεννηθούν ο Δώρος και ο Αχαιός. Ο ποιητής ανάγει την γέννηση της ιωνικής φυλής σε ένα θεό, για αυτό δικαιολογεί, κατά κάποιο τρόπο, την επιθυμία της να ηγεμονεύσει.
Αγγελική Ηλιάδη
Καριέρα
Ξεκίνησε την επαγγελματική δραστηριοποίηση με τη μουσική αφού τελείωσε το σχολείο. Η πρώτη της επαγγελματική εμφάνιση ως τραγουδίστρια έγινε το 1995 στο Ποσειδώνιο όπου εμφανίστηκε μαζί με τους Άγγελο και Στέλιο Διονυσίου.
650 Αμαλασούνθα
Η Αμαλασούνθα (Amalasuntha) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,514. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από τη βασίλισσα των Οστρογότθων Αμαλασούνθα.
Μιχάλης Ιατρόπουλος
Προσωπική ζωή
Έχει τρία παιδιά από δύο διαφορετικούς γάμους και η κόρη του σπούδασε και αυτή ηθοποιός στη Δραματική Σχολή Ίασμος. Τα τελευταια χρόνια διατηρεί δύο μαγαζιά εστίασης στην Τρούμπα του Πειραιά.
Πέμπα (Μοζαμβίκη)
Παραπομπές
Πέμπα
Θειικό νάτριο
Χημικές ιδιότητες
Το θειικό νάτριο είναι πολύ σταθερή ένωση και δεν αντιδρά με τους περισσότερους οξειδωτικούς ή αναγωγικούς παράγοντες σε θερμοκρασία δωματίου. Σε υψηλές θερμοκρασίες μπορεί να μετατραπεί σε θειούχο νάτριο με καρβοθερμική αναγωγή :
Επαρχία Πυλίας
200px|thumb|Επαρχία Πυλίας (Έδρα: [[Πύλος)]] Η Επαρχία Πυλίας ήταν μία από τις τέσσερις επαρχίες του Νομού Μεσσηνίας. Έδρα της ήταν η Πύλος. Καταλάμβανε το νότιο τμήμα της χερσονήσου της Μεσσηνίας.
Θειικό νάτριο
Διάλυμα και ανταλλαγή ιόντων
thumb|Διάγραμμα της διαλυτότητας του Na2SO4 στο νερό ως συνάρτηση της θερμοκρασίας. Το θειικό νάτριο έχει ασυνήθιστα χαρακτηριστικά διαλυτότητας στο νερό. Η διαλυτότητα αυτή αυξάνεται ταχύτατα με την άνοδο της θερμοκρασίας μεταξύ 0 °C και 32,384 °C, όπου και φθάνει σε ένα μέγιστο 49,7 γραμμαρίων ανά 100 mL. Από αυτό το σημείο και άνω, η διαλυτότητα γίνεται σχεδόν ανεξάρτητη από τη θερμοκρασία. Η θερμοκρασία των 32,384 °C, που αντιστοιχεί στην απελευθέρωση του κρυσταλλικού νερού και την τήξη του ένυδρου άλατος, χρησιμεύει ως ακριβής θερμοκρασιακή αναφορά για τη βαθμονόμηση θερμομέτρων.
Θερμοαποθηκευτικό
Για εφαρμόγές στην ψύξη, μία ανάμιξη με χλωριούχο νάτριο (NaCl) μειώνει το σημείο τήξεως στους +18 °C.
Εφαρμογές μικρής κλίμακας
Στο εργαστήριο, το άνυδρο θειικό νάτριο χρησιμοποιείται ευρύτατα ως αδρανές ξηραντικό, για την αφαίρεση ιχνών νερού από οργανικά διαλύματα. Σε αυτή τη χρήση είναι αποτελεσματικότερο αλλά με βραδύτερη δράση από το θειικό μαγνήσιο. Είναι αποτελεσματικό μόνο κάτω από τους 30 °C περίπου, αλλά μπορεί να χρησιμοποιηθεί με μία ποικιλία άλλων υλικών, καθώς είναι αρκετά αδρανές από χημικής απόψεως.
Γεώργιος Λασσάνης
Αρχοντικό Λασσάνη
Στην Κοζάνη σώζεται το πατρικό του σπίτι σε κεντρική πλατεία της πόλης η οποία φέρει το όνομά του (Πλατεία Λασσάνη). Το αρχοντικό του έχει χαρακτηρισθεί ως διατηρητέο οίκημα και μνημείο. Διέθετε 2 ορόφους, κελάρι και μια αποθήκη. Περιτριγυρίζεται από πέτρινη μάντρα. Οι διαστάσεις του αρχοντικού δεν είναι τόσο επιβλητικές όσο άλλων στην Κοζάνη, όμως χαρακτηρίζεται από έναν αρμονικό όγκο, με μορφολογικά χαρακτηριστικά αστικής αρχιτεκτονικής και μία λειτουργικότητα σοφά προσαρμοσμένη στις καιρικές συνθήκες του τόπου. Από τις 11 Οκτωβρίου 2008 (96η επέτειος από την Απελευθέρωση της Κοζάνης) στεγάζει τη Δημοτική Χαρτοθήκη Κοζάνης
Dark Web
To σκοτεινό διαδίκτυο, (dark web όπως είναι ευρέως γνωστό) είναι ένας ανώνυμος διαδικτυακός ιστός, στον οποίο σκιώδεις χρήστες έχουν πρόσβαση σε κρυφές υπηρεσίες. Μπορεί να χρησιμοποιηθεί είτε για θετικούς είτε για αρνητικούς σκοπούς. Αποτελείται από τα αποκαλούμενα σκοτεινά δίκτυα ή darknet, συνήθως δίκτυα επικάλυψης, που προσεγγίζονται με συγκεκριμένο λογισμικό και άδειες με τη συχνή χρήση πρωτοκόλλων και θυρών που απαντώνται σε μη τυποποιημένες επικοινωνίες. Δύο χαρακτηριστικοί τύποι σκοτεινών δικτύων είναι τα δίκτυα F2F, που χρησιμοποιούνται για ανταλλαγές αρχείων με σύνδεση peer-to-peer.
Κατανάγκης
Ο Κατανάκης βρέθηκε, αναφέρεται στην Αλεξιάδα, στην Κωνσταντινούπολη όπου διαλαλούσε ότι προέβλεπε το μέλλον παρατηρώντας τα άστρα. Απέκτησε φήμη στην πρωτεύουσα και ρωτώντας τον να κάνει προβλέψεις για τον Αλέξιο αυτός προέβλεψε αρχικά ότι θα πέθαινε ο αυτοκράτορας Αλέξιος. Αλλά η προέβλεψη του απέτυχε, τότε προέβλεψε εκ νέου ότι ο αυτοκράτορας θα πεθάνει σε τέσσερις ημέρες αλλά σε τέσσερις ημέρες πέθανε η μητέρα του Αλέξιου Άννα. Έκτοτε δεν ξαν΄ αναφέρεται το όνομα του.
Ουίλιαμ Σίρερ
Μετά τον Πόλεμο
Ο Σίρερ έζησε τα τελευταία χρόνια της ζωής του στο Λένοξ της Μασαχουσέτης. Τον Ιούλιο του 1970 διαζεύχθηκε την Μπες και νυμφεύτηκε την Ιρίνα Λουγκόβσκαγια (Irina Lugovskaya), με την οποία έζησε τα υπόλοιπα χρόνια της ζωής του. Απεβίωσε σε νοσοκομείο της Βοστώνης το 1993, σε ηλικία 89 ετών.
Κραγκούγιεβατς
Αρχαία και μεσαιωνική
Το Κραγκούγιεβατς καταλήφθηκε για λίγο από τον Αυστριακό στρατό το 1689, υπό το Λουδοβίκο του Μπάντεν. Το 1718-39 η πόλη ελεγχόταν και πάλι από τη Μοναρχία των Αψβούργων, ως τμήμα του Αψβουργικού Βασίλειου της Σερβίας, τότε υπό τον Πρίγκιπα Ευγένιο της Σαβοΐας. Το 1788 αποτέλεσε τμήμα της Κότσινα Κράινα, μιας περιοχής ελεγχόμενης από Σέρβους αντάρτες, ενώ το 1789-90 ελέγχθηκε και πάλι για λίγο από τη Μοναρχία των Αψβούργων
Νεότερη
Το συγκρότημα του παλιού χυτηρίου, που επεκτάθηκε με τον καιρό, ονομάζεται Vojnotehnički zavod u Kragujevcu ("Στρατιωτικό και τεχνικό ίδρυμα του Κραγκούγιεβατς"). Με την κοινή ονομασία "Οπλοστάσιο του Πρίγκιπα" (Κνιέζεβ Αρσεναλ), προέρχεται από το 1836, όταν ο Πρίγκιπας Μίλος διέταξε την κατασκευή του πρώτου στρατιωτικού εργοστασίου. Το 1850 η κυβέρνηση ίδρυσε ένα ολόκληρο συγκρότημα των στρατιωτικών εργοστασίων. Πρώτος διευθυντής ήταν ο Σαρλ Λουμπρί, Γάλλος μηχανικός, ειδικά εξουσιοδοτημένος να αναλάβει τη θέση αυτή το 1853 από τον Αυτοκράτορα της Γαλλίας, Ναπολέοντα Γ΄.
Κατά τον Α΄ Παγκόσμιο Πόλεμο το Κραγκούγιεβατς έγινε πάλι πρωτεύουσα της Σερβίας (1914-1915) και έδρα πολλών κρατικών θεσμών, ακόμη και η Ανώτατη Στρατιωτική Διοίκηση του στεγαζόταν στο κτίριο των δικαστηρίων.
Ετυμολογία
Ετυμολογία καλείται ο επιστημονικός κλάδος της Γλωσσολογίας που έχει ως αντικείμενο την ιστορία, την αρχική μορφή και την αρχική σημασία των λέξεων. Ειδικότερα, μελετά την προέλευση των λέξεων αλλά και την πιθανή γενετική συγγένειά τους με αντίστοιχους τύπους των γλωσσών κοινής καταγωγής, με σκοπό την αναγωγή στον αρχικό τύπο (ρίζα, θέμα κλπ.) και στην αρχική σημασία κάθε λέξης.
Κραγκούγιεβατς
Αστικό τοπίο
Η αρχιτεκτονική του Κραγκούγιεβατς παρουσιάζει μια μείξη δύο διαφορετικών ρυθμών - του παραδοσιακού Τουρκικού (σήμερα σχεδόν εντελώς εξαλειμμένου) και του ρυθμού του Ζετσεσιονισμού της Βιέννης του 19ου αιώνα.
Εκπαίδευση
Το Πανεπιστήμιο του Κραγκούγιεβατς ιδρύθηκε στις 21 Μαΐου 1976, παρόλο που τα πρώτα ιδρύματα τριτοβάθμιας εκπαίδευσης είχαν αρχίσει να λειτουργούν το 1960 ως τμήματα του Πανεπιστημίου του Βελιγραδίου. Είναι το τέταρτο μεγαλύτερο πανεπιστήμιο της Σερβίας και περιλαμβάνει δώδεκα σχολές και δύο ινστιτούτα, που κατανέμονται σε έξι πόλεις (Κραγκούγιεβατς, Τσάτσακ, Κράλιεβο, Ούζιτσε, Γιάγκοντινα και Βρνιάτσκα Μπάνια) της περιοχής της Κεντρικής Σερβίας που καταλαμβάνει μια περιοχή που κατοικείται από 2.500.000 άτομα. Περίπου 16.000 φοιτητές είναι σήμερα εγγεγραμμένοι στο πανεπιστήμιο. Έχει περίπου 1.350 υπαλλήλους, εκ των οποίων οι 900 είναι εκπαιδευτικό και ερευνητικό προσωπικό.
Η Βιβλιοθήκη του Πανεπιστημίου του Κραγκούγιεβατς είναι γενικά επιστημονικού χαρακτήρα και οι κύριοι χρήστες της είναι το διδακτικό προσωπικό του πανεπιστημίου και φοιτητές. Η έκτασή του είναι 1.500 τετραγωνικά μέτρα και περιλαμβάνει αρκετούς αποθηκευτικούς χώρους, χώρο ανάγνωσης και πανεπιστημιακή πινακοθήκη. Η βιβλιοθήκη περιέχει περίπου 100.000 αντίτυπα βιβλίων, 2.500 διδακτορικές και μεταπτυχιακές εργασίες, 450 τίτλους εγχώριων και 105 τίτλους ξένων περιοδικών.
Αθλητισμός
Η KK Ραντνίτσκι είναι η κορυφαία ομάδα μπάσκετ της πόλης η οποία. Εκτός από το Πρωτάθλημα Καλαθοσφαίρισης Σερβίας αγωνίζεται και στην Αδριατική Λίγκα Μπάσκετ. Η ομάδα βόλεϊ Ραντνίτσκι είναι μία από τις ισχυρότερες στη Σερβία και η ομάδα υδατοσφαίρισης ΒK Ραντνίτσκι Κραγκούγιεβατς αγωνίζεται στη Σερβική Λίγκα υδατοσφαίρισης Α΄ και έχει κερδίσει το πρωτάθλημα και το LEN Trophy το 2013. Η πόλη φιλοξενεί το CROSS OVER Basketball Summer Camp και την Ομοσπονδία Χόκεϊ επί πάγου της Σερβίας.
Ορέστης (τραγωδία)
Υπόθεση
Βρισκόμαστε στο αρχαίο Άργος. Ο Ορέστης έχοντας δολοφονήσει τη μητέρα του Κλυταιμνήστρα και τον εραστή της Αίγισθο, είναι άρρωστος και τον περιποιείται η αδελφή του Ηλέκτρα.
Ιφιγένεια εν Αυλίδι
Υπόθεση
Στον πρόλογο του έργου συναντούμε τον Αγαμέμνονα να μας κατατοπίζει  σχετικά με την προϊστορία του έργου. "Ο Πάρις έκλεψε την Ελένη και οι Αχαιοί συγκεντρώθηκαν στην Αυλίδα με το στόλο τους για να κυριεύσουν την Τροία και να τη φέρουν πίσω. Όμως άπνοια τους εμποδίζει. Προφητεία του Κάλχα θέλει την άπνοια να σταματά, όταν θυσιαστεί στην Άρτεμη η κόρη του Αγαμέμνονα. Με το πρόσχημα πως θα  την παντρέψει με τον Αχιλλέα, έστειλε να φέρουν την Ιφιγένεια με τη γυναίκα του και το γιο του στην Αυλίδα".